 Munaasibadda lagu furay Wejiga labaad ee Qorshaha Horumarinta Qaranka oo ay ka qayb-galeen Wasiirro, Hoggaamiyeyaasha Xisbiyada Qaranka, Hayadaha Somaliland taageera Qaarkood iyo Daneeyayaal kale, ayaa waxa ugu horreyn hadal uu ku sharraxayo Ujeeddada Shirkan oo ka furmay Huteelka Maansoor ka soo jeediyey Wasiirka Wasaaradda Qorshaynta Qaranka Maxamed Ibraahim Aadan Qabyo-tire, waxaanu yidhi Waxaynu leenahay yool ah siday Somaliland u ekaan doonto 2030-ka, yoolkaasi wuxuu hiigsanayaa sidii loo heli lahaa Dal deggan, Nabad ah, Dimuqraadiyad ah, Dadku haystaan una siman yihiin Dhammaan adeegyada kala duwan iyo kaabayaasha Nolosha. 